דוד ריינה

הרב דוד (דה לה) ריינה (1845–1910) היה מקובל ואיש ציבור, חבר וועד העדה הספרדית בטבריה ורבה של העיר בסוף ימיו.

ביוגרפיה 
נולד לשלמה ריינה בטבריה בשנת 1845 (ה'תר"ה), ובצעירותו התחנך בישיבות רבני העיר.

התגורר במשך מספר שנים בחיפה, ולאחר מכן חזר לטבריה, שם נודע כעסקן ואיש ציבור. ידידיו היו הרבנים מסעוד התשואל ואברהם כהן.

נישא לאסתר, וכפי שהעיד עליו בנו, הרב אליהו ריינה, השתדל להתרחק ממשרה רבנית. אולם בשנים האחרונות לחייו שימש כרבה של העיר.

הלך לעולמו ב-9 בינואר 1910 (כ"ח בטבת ה'תר"ע) ונקבר בבית העלמין הישן בטבריה.

כתבי יד שלו בנושאי שו״ת וחידושים היו שמורים אצל הרב משה חמווי. אחיו היה הרב שם טוב ריינה, מרבני טבריה ומייסד בית ספר בביירות שבלבנון.

קישורים חיצוניים 
 
 קברו, באתר Billiongraves

הערות שוליים

טבריה: רבנים ראשיים
אנשי ועד העדה הספרדית בישראל
רבנים מקובלים
אנשי היישוב הוותיק ילידי ארץ ישראל
ארץ-ישראלים שנולדו ב-1845
ארץ-ישראלים שנפטרו ב-1910
רבנים ספרדיים
רבנים ארץ-ישראלים
רבנים ספרדיים ישראלים
חיפה: רבנים
טבריה: רבנים
יהודים הקבורים בבית הקברות בטבריה